PATVIRTINTA

UAB „Šilutės šilumos tinklai“ direktoriaus 2022-01-14 įsakymu Nr. 1V-(1.6)- 5

**UAB ŠILUTĖS ŠILUMOS TINKLAI**

**MAŽOS VERTĖS PIRKIMŲ TAISYKLĖS**

**I. PAGRINDINĖS SĄVOKOS**

1. Šiose taisyklėse naudojamos pagrindinės sąvokos:
   1. **Bendrovė –** UAB „Šilutės šilumos tinklai“,
   2. **EBVPD –** Europos bendrasis viešojo pirkimo dokumentas;
   3. **CVP IS** – Viešųjų pirkimų tarnybos administruojama Centrinė viešųjų pirkimų informacinė sistema;
   4. **CPO** – Centrinė perkančioji organizacija;
   5. **Ekspertas** – Bendrovės viešųjų pirkimų komisijos pakviestas Bendrovės darbuotojas ar kitas asmuo turintis specialiųjų žinių ir patirties perkamo objekto srityje;
   6. **Komisija** – nuolatinė ir/ar atskiram mažos vertės pirkimui (nepriklausomai nuo vykdymo būdo) vykdyti Bendrovės direktoriaus įsakymu, vadovaujantis Pirkimų įstatymo 31 straipsniu, sudaryta komisija, kuri pirkimų organizavimo ir vykdymo apraše (Aprašas) nustatyta tvarka organizuoja ir atlieka Bendrovės Pirkimus;
   7. **Mažos vertės pirkimas** – supaprastintas pirkimas:

1.7.1. kai prekių ar paslaugų pirkimų numatoma vertė yra mažesnė kaip 58 000 Eur be PVM, o darbų pirkimo numatoma vertė yra mažesnė kaip 145 000 Eur be PVM;

1.7.2. atliekamas toms atskiroms pirkimo dalims, kurių bendra vertė yra mažesnė kaip 58 000 Eur be PVM to paties tipo prekių ar paslaugų sutarčių vertės, o perkant darbus – mažesnė kaip 145 000 Eur be PVM (neatsižvelgiant į tai, kad numatoma pirkimo vertė yra lygi mažos vertės pirkimo vertės ribai arba ją viršija);

1.8. **Neskelbiama apklausa raštu** – pirkimo būdas, kai Pirkimo vykdytojas elektroniniu paštu, paprastu paštu ar kita rašytine forma Taisyklių nustatyta tvarka kreipiasi į vieną ar kelis tiekėjus, pateikdamas pirkimo sąlygas bei reikalavimus pirkimo objektui ir kviesdamas pateikti pasiūlymus pirkimui;

1.9. **Neskelbiama apklausa žodžiu** – pirkimo būdas, kai Pirkimo vykdytojas Taisyklių nustatyta tvarka žodžiu (nuvykus į prekybos vietą, telefonu ir pan.) kreipiasi į vieną ar kelis tiekėjus, kviesdamas pateikti pasiūlymus, arba kai pasinaudoja vieša skelbiama tiekėjų informacija apie jų siūlomas prekes, paslaugas ar darbus, kurie atitinka Pirkimo iniciatoriaus keliamus reikalavimus pirkimo objektui ir kai tokios tiekėjo skelbiamos informacijos pakanka įsitikinti, kad šios prekės, paslaugos ar darbai atitinka keliamus reikalavimus;

1.10. **Skelbiama apklausa** – pirkimo būdas, kai Pirkimų organizatorius arba Komisija Taisyklių nustatyta tvarka parengia Pirkimo dokumentus, paskelbia apie Pirkimą viešai CVP IS priemonėmis (ir įmonės tinklalapyje), kuriame gali dalyvauti visi norintys tiekėjai;

1.11. **Numatoma Pirkimo vertė** – Bendrovės numatomos sudaryti sutarties (sutarčių) vertė, apskaičiuota vadovaujantis Pirkimų įstatymo 13 straipsniu bei kitais numatomos Pirkimo sutarties vertės apskaičiavimo metodiką reglamentuojančiais teisės aktais;

1.12. **Pirkimų iniciatorius** – Bendrovės darbuotojas, kuris nurodo poreikį įsigyti reikalingą prekių, paslaugų arba darbų ir (ar) parengia jų techninę specifikaciją ir (ar) jos projektą bei kuris koordinuoja (organizuoja) Bendrovės sudarytose pirkimo sutartyse numatytų įsipareigojimų vykdymą, pristatymo (atlikimo, teikimo) terminų laikymąsi, prekių, paslaugų ir darbų atitiktį pirkimo sutartyse numatytiems kokybiniams ir kitiems reikalavimams, taip pat inicijuoja ar teikia siūlymus dėl pirkimo sutarčių pratęsimo, keitimo, nutraukimo, teisinių pasekmių tiekėjui, nevykdančiam ar netinkamai vykdančiam pirkimo sutartyje nustatytus įsipareigojimus, taikymo;

1.13. **Pirkimų organizatorius** – Bendrovės direktoriaus įsakymu paskirtas darbuotojas, kuris šių taisyklių nustatyta tvarka ir laikantis Apraše nurodytų procedūrų organizuoja ir atlieka mažos vertės pirkimus, kai tokiems Pirkimams atlikti neįpareigojama komisija.

1.14. **Pirkimų vykdytojas** – Pirkimų organizatorius arba Pirkimų iniciatorius;

1.15. **Pirkimo ataskaita** – Dokumentas, pildomas Pirkimų organizatoriaus ir pagrindžiantis jo priimtų sprendimų atitiktį Pirkimų įstatymo ir kitų Pirkimų vykdymą reglamentuojančių teisės aktų reikalavimams;

1.16. **Pirkimų įstatymas** – Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas;

1.17. **VPT** – Viešųjų pirkimų tarnyba;

1.18. **VPĮ** – Lietuvos Respublikos viešųjų pirkimų įstatymas;

1.19. **Taisyklės** – Bendrovės direktoriaus įsakymu patvirtintos šios Mažos vertės pirkimų taisyklės, parengtos vadovaujantis Pirkimų įstatymu;

1.20. **Aprašas** – Bendrovės direktoriaus įsakymu patvirtinta Bendrovės pirkimų organizavimo tvarka.

2. Kitos Taisyklėse naudojamos sąvokos apibrėžtos Pirkimų įstatyme ir Apraše.

II. BENDROSIOS NUOSTATOS

3. Taisyklės nustato Bendrovės vykdomų prekių, paslaugų ir darbų mažos vertės pirkimų (toliau - pirkimai) būdus, pirkimo dokumentams keliamus reikalavimus ir pirkimų procedūrų atlikimo tvarką. Taisyklės yra taikomos mažos vertės pirkimams, kuriais įsigyjamos prekės, paslaugos, darbai, skirti energetikos sektoriaus veiklai vykdyti.

4. Taisyklės netaikomos vykdant prekių, paslaugų ar darbų pirkimus, kuriems pagal Pirkimų įstatymo 14 ir 16 straipsnius ir/ar VPĮ 6 straipsnį, netaikomos Pirkimų įstatymo ir/ar VPĮ nuostatos. Tokie pirkimai vykdomi pagal atskiras Bendrovės nustatytas taisykles.

5. Atlikdama pirkimus Bendrovė vadovaujasi Lietuvos Respublikos civiliniu kodeksu, Pirkimų įstatymu, Aprašu, Taisyklėmis, ir kitais teisės aktais. Tuo atveju, kai Taisyklės neatitinka Pirkimų įstatymo nuostatų, taikomi Pirkimų įstatymo reikalavimai.

6. Be šių taisyklių, atliekant mažos vertės pirkimus, privalomai taikomos Pirkimų įstatymo 1 skyriaus, 44, 47 straipsnių, 68 straipsnio, 90 straipsnio, 94 straipsnio, 99 straipsnio, VI ir VII skyriaus nuostatos.

7. Jei pirkimas vykdomas kuriuo nors iš būdų, numatytų Pirkimų įstatyme, pirkimas vykdomas vadovaujantis atitinkamą pirkimo būdą reglamentuojančiomis Pirkimų Įstatymo nuostatomis.

8. Pirkimai atliekami laikantis lygiateisiškumo, nediskriminavimo, skaidrumo, abipusio pripažinimo ir proporcingumo principų, konfidencialumo ir nešališkumo reikalavimų. Bendrovė, vykdydama pirkimą turi siekti, kad:

8.1. prekėms, paslaugoms ir darbams įsigyti skirtos lėšos būtų naudojamos racionaliai;

8.2. vykdant pirkimo sutartis būtų laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos, nacionalinėje teisėje, kolektyvinėse sutartyse ir Pirkimų įstatymo 7 priede nurodytose tarptautinėse konvencijose;

8.3. įsigijant prekes, paslaugas ir darbus būtų skatinama inovatyvių produktų pasiūla ir užtikrinama, kad Lietuvos Respublikos Vyriausybės ar jos įgaliotos institucijos nustatytais atvejais būtų pasiekti inovatyvių viešųjų pirkimų rodikliai;

8.4. įsigijant prekes, paslaugas ir darbus būtų daroma kuo mažesnė įtaka klimato kaitai, aplinkos taršai, atliekų susidarymui, gamtos išteklių naudojimui, ekosistemų ir jų paslaugų būklei ir (ar) kitam neigiamam poveikiui aplinkai ir užtikrinama, kad įstatymuose įtvirtintais, Lietuvos Respublikos Vyriausybės ar jos įgaliotos institucijos nustatytais atvejais ir tvarka būtų taikomi atsinaujinančių išteklių ir (ar) energijos naudojimo, energijos vartojimo efektyvumo ir aplinkos apsaugos reikalavimai ir (ar) kriterijai.

9. Planuojant pirkimus ir jiems rengiantis, negali būti siekiama išvengti šiose Taisyklių ir Aprašo nuostatų ir dirbtinai sumažinti konkurenciją. Laikoma, kad konkurencija dirbtinai sumažinta, kai pirkimu tam tikriems tiekėjams nepagrįstai sudaromos palankesnės ar nepalankesnės sąlygos.

10. Mažos vertės pirkimo procedūrų pradžios ir pabaigos momentą, pirkimo procedūrų nutraukimą apibrėžia Pirkimų įstatymo 41 straipsnis bei Tvarka.

11. Pirkimų vykdytojas arba Komisija bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti (perkamos prekės, paslaugos ar darbai tapo nereikalingi, nėra lėšų už jas apmokėti, pasikeitė techniniai reikalavimai ar sąlygos ir t.t.) ir privalo tai padaryti, jeigu buvo pažeisti Pirkimų įstatymo 29 straipsnio 1 dalyje (Taisyklių 8 p.) nustatyti principai ir atitinkamos padėties negalima ištaisyti.

12. Pasikeitus Taisyklėse minimoms teisės aktų nuostatoms, teisės aktams netekus galios ar įsigaliojus naujiems teisėms aktams, kurie kitaip reguliuoja Taisyklėse aptariamus klausimus, keičiamos atitinkamos Taisyklių nuostatos arba Taisyklės išdėstomos nauja redakcija. Laikotarpiu iki kol pagal teisės aktų reikalavimus bus pakeistos Taisyklės, Taisyklėmis vadovaujamasi tiek, kiek jos neprieštarauja teisės aktams.

13. Bendrovė privalo įsigyti prekių, paslaugų ar darbų iš CPO arba per ją, jeigu Lietuvos Respublikoje veikiančios centrinės perkančiosios organizacijos siūlomos prekės ar paslaugos, per sukurtą dinaminę pirkimų sistemą ar sudarytą preliminariąją sutartį galimos įsigyti prekės, paslaugos ar darbai atitinka Bendrovės poreikius ir reikalavimus ir Bendrovė negali prekių, paslaugų ar darbų įsigyti efektyvesniu būdu racionaliai naudodamas tam skirtas lėšas. Bendrovė privalo motyvuoti savo sprendimą neatlikti pirkimo naudojantis CPO paslaugomis tai patvirtinantį dokumentą paskelbti Bendrovės interneto svetainėje ir jį saugoti kartu su kitais pirkimo dokumentais Pirkimų įstatymo nustatyta tvarka. Šiame punkte numatytos pareigos įsigyti prekių, paslaugų ir darbų iš CPO arba per ją gali būti nesilaikoma, kai atliekant neskelbiamą apklausą numatoma pirkimo sutarties vertė yra mažesnė kaip 10 000 Eur (dešimt tūkstančių eurų) be PVM.

14. Tais atvejais, kai neatliekamas centralizuotas pirkimas, norėdama įsigyti prekių, paslaugų ar darbų, Bendrovė gali:

14.1. atlikti pirkimą savarankiškai laikantis Taisyklių, Tvarkos ir Pirkimų įstatymo reikalavimų;

14.2. įgalioti kitą perkantįjį subjektą arba perkančiąją organizaciją atlikti pirkimo procedūras (Pirkimų įstatymo 91 straipsnis);

14.3. įsigyti prekes, paslaugas ir darbus iš užsienio valstybės centrinės perkančiosios organizacijos ar naudojantis užsienio valstybės centrinės perkančiosios organizacijos atlikta pirkimo procedūra, valdoma dinamine pirkimo sistema ar sudaryta preliminariąja sutartimi;

14.4. atlikti bendrus pirkimus kartu su kitais Lietuvos Respublikos ar kitų valstybių narių perkančiaisiais subjektais (Pirkimų įstatymo 92 ir 93 straipsniai);

14.5. pasitelkti advokato pagalbą pretenzijų nagrinėjimui, kai iš pretenzijos turinio reikalavimų pobūdžio ir pirkimo objekto apimties matyti, jog yra didelė tikimybė, kad ginčas bus nagrinėjamas teisme.

15. Siekdama pasirengti pirkimui ir pranešti tiekėjams apie pirkimo planus bei reikalavimus, Bendrovė gali prašyti suteikti ir gauti rinkos, taip pat nepriklausomų ekspertų, institucijų arba rinkos dalyvių konsultacijas, konsultuotis su visuomene, taip pat gali iš anksto CVP IS pagal VPT nustatytą tvarką paskelbti pirkimų techninių specifikacijų projektus, vadovaudamasi Pirkimo įstatymo 39 straipsnio nuostatomis.

**III. MAŽOS VERTĖS PIRKIMUS ATLIEKANTYS ASMENYS**

16.Mažos vertės pirkimus Bendrovėje gali atlikti:

16.1. Pirkimų iniciatorius – neskelbiamus mažos vertės pirkimus (apklausa žodžiu ir apklausa raštu);

16.2. Pirkimų organizatorius – visus mažos vertės pirkimus;

16.3. Komisija neatsižvelgiant į pirkimo sutarties vertę, jei to reikalauja Bendrovės direktorius;

17. Tuo pačiu metu atliekamoms kelioms pirkimo procedūroms gali būti paskirti keli pirkimų organizatoriai arba sudaromos kelios Komisijos.

18. Pirkimų organizatorius ir Komisija yra atskaitingi Bendrovės direktoriui ir vykdo tik suderintas su juo užduotis bei įpareigojimus. Be kitų vidinių Bendrovės dokumentų Komisija pirkimus organizuoja vadovaudamasi Komisijos darbo reglamentu.

19. Pirkimo procedūrose gali dalyvauti Ekspertai bei kiti Pirkimų įstatyme numatyti asmenys.

20. Bendrovė, siekdama užkirsti kelią pirkimuose kylantiems interesų konfliktams, kaip jie apibrėžiami Pirkimų įstatymo 33 straipsnio, reikalauja, kad Bendrovės darbuotojai, Komisijos nariai ir ekspertai, stebėtojai, dalyvaujantys pirkimo procedūroje ar galintys daryti įtaką jos rezultatams, pirkimo procedūrose dalyvautų ar su pirkimu susijusius sprendimus priimtų, tik prieš tai pasirašę konfidencialumo pasižadėjimą ir nešališkumo deklaraciją. Nuo 2020 m. sausio 1 d. Komisijos nariai ar ekspertai, Pirkimų organizatorius, Pirkimų iniciatorius papildomai privalo užpildyti ir privačių interesų deklaraciją, kai tai numato Lietuvos Respublikos viešųjų ir privačių interesų derinimo įstatymas. Konfidencialumo pasižadėjimą ir nešališkumo deklaraciją asmuo pasirašo, kai yra paskiriamas atlikti jam numatytas pareigas. Asmuo, nepateikęs deklaracijos neturi teisės dalyvauti pirkimo procedūrose ir turi būti atšauktas iš atitinkamų pareigų.

21. Kiekviena atliekama pirkimo procedūra patvirtinama toliau nurodomais dokumentais:

21.1. jei atliekama apklausa raštu, pirkimą patvirtinantys dokumentai yra susirašinėjimo informacija, įskaitant skelbimą apie pirkimą (jei pirkimas buvo skelbiamas) ir kitus pirkimo dokumentus, protokolai (fiksuojantys Komisijos sprendimus ar surašomi derybų ar susitikimų su tiekėjais atveju) taip pat sudaryta sutartis ir CVP IS paskelbta informacija apie ją, o jei sutartis sudaryta žodžiu – PVM sąskaita faktūra arba kiti buhalterinės apskaitos dokumentai.

21.2. kokie dokumentai pildomi pirkimo procedūrų metu (neįskaitant aukščiau nurodytų) Bendrovė nustato vidaus dokumentuose. Jei neskelbiama apklausa atliekama apklausiant daugiau nei vieną tiekėją, apklausa įforminama pildant apklausos pažymą (priedas Nr. 1). Tais atvejais, kai pirkimą atlieka vienas asmuo ir jį patvirtinantys dokumentai yra saugomi to asmens elektroniniame pašte ar CVP IS naudotojo paskyroje, Bendrovė užtikrina tokių dokumentų prieinamumą, iškilus tokiam poreikiui.

22. Planavimo ir pasirengimo pirkimams dokumentai, pirkimo dokumentai, pasiūlymai bei jų nagrinėjimo ir vertinimo dokumentai, Komisijos sprendimų priėmimo, derybų ar kiti protokolai, susirašinėjimo su tiekėjais dokumentai, kiti su pirkimu susiję dokumentai saugomi ne trumpiau kaip 4 metus nuo pirkimo pabaigos. Preliminariosios sutartys, pirkimo sutartys, jų pakeitimai ir su jų vykdymu susiję dokumentai - ne trumpiau kaip 4 metus nuo pirkimo sutarties įvykdymo. Visi nurodyti dokumentai saugomi Lietuvos Respublikos dokumentų ir archyvų įstatymo nustatyta tvarka.

23. Bendrovė CVP IS priemonėmis Viešųjų pirkimų tarnybai jos nustatyta tvarka pateikia per kalendorinius metus sudarytų pirkimo sutarčių, atlikus mažos vertės pirkimą, ataskaitą. Ataskaita pateikiama per 30 dienų, pasibaigus ataskaitiniams kalendoriniams metams.

IV. PIRKIMO VYKDYMAS

24. Bendrovės Mažos vertės pirkimai atliekami šiais būdais:

24.1. Skelbiama apklausa;

24.2. Neskelbiama apklausa:

24.2.1. neskelbiama apklausa žodžiu;

24.2.2. neskelbiama apklausa raštu.

25. Mažos vertės pirkimų būdų taikymas:

|  |  |
| --- | --- |
| **25.1. Skelbiama apklausa** | **25.2. Neskelbiama apklausa** |
| **Atvejai, kada pirkimas gali būti atliekamas apklausos būdu** | |
| 25.1.1. Pirkimas skelbiamos apklausos būdu gali būti vykdomas visais atvejais (net kai Taisyklės leidžia rinktis paprastesnį pirkimo būdą (neskelbiamą apklausą raštu ar žodžiu)). | 25.2.1. jei numatoma prekių, paslaugų ar darbų pirkimo sutarties vertė yra mažesnė kaip 15 000 Eur (penkiolika tūkstančių eurų) be PVM;  25.2.2. jei pirkime, apie kurį buvo skelbta, nebuvo gauta paraiškų ar pasiūlymų arba visos pateiktos paraiškos ar pasiūlymai yra netinkami, o pirminės pirkimo sąlygos iš esmės nekeičiamos;  25.2.3. jeigu prekes patiekti, paslaugas suteikti ar darbus atlikti gali tik konkretus tiekėjas dėl vienos iš šių priežasčių:  jeigu prekes patiekti, paslaugas suteikti ar darbus atlikti gali tik konkretus tiekėjas dėl vienos iš šių priežasčių:  a) pirkimo tikslas yra sukurti arba įsigyti unikalų meno kūrinį ar meninį atlikimą;  b) konkurencijos nėra dėl techninių priežasčių;  c) dėl išimtinių teisių, įskaitant intelektinės nuosavybės teises, apsaugos.  Šio punkto b ir c papunkčiai gali būti taikomi tik tuo atveju, kai nėra pagrįstos alternatyvos ar pakaitalo ir konkurencijos nebuvimas nėra sukurtas perkančiojo subjekto, dirbtinai sugriežtinus pirkimo reikalavimus;  25.2.4. kai dėl įvykių, kurių Bendrovė negalėjo iš anksto numatyti, būtina ypač skubiai įsigyti prekių, paslaugų ar darbų. Aplinkybės, kuriomis grindžiama ypatinga skuba, negali priklausyti nuo Bendrovės;  25.2.5. jei Bendrovė pagal ankstesnę pirkimo sutartį iš kokio nors tiekėjo pirko prekių ir nustatė, kad iš jo verta pirkti papildomai, siekiant iš dalies pakeisti turimas prekes ar įrenginius arba padidinti turimų prekių ar įrenginių kiekį, kai, pakeitus tiekėją, Bendrovei reikėtų įsigyti medžiagų, turinčių kitokias technines charakteristikas, ir dėl to atsirastų nesuderinamumas arba per didelių techninių eksploatavimo ir priežiūros sunkumų. Tokių sutarčių, kaip ir pasikartojančių sutarčių, trukmė paprastai negali būti ilgesnė kaip 3 metai, skaičiuojant nuo pradinės pirkimo sutarties sudarymo momento;  25.2.6. jeigu prekės kotiruojamos ir perkamos prekių biržoje;  25.2.7. jei yra trumpalaikės ypač palankios sąlygos, leidžiančios reikalingas prekes įsigyti už daug mažesnę negu rinkos kainą;  25.2.8. kai ypač palankiomis sąlygomis perkama iš tiekėjo, kuris yra likviduojamas, restruktūrizuojamas, bankrutuojantis, bankrutavęs ar su kreditoriais sudaręs taikos sutartį, arba tiekėjo atžvilgiu taikomos panašios procedūros pagal šalies, kurioje jis registruotas, teisės aktus;  25.2.9. kai paslaugos perkamos po projekto konkurso, apie kurį buvo skelbta CVP IS, jeigu pirkimo sutartis sudaroma pagal projekto konkurse nustatytas taisykles ir perkama iš projekto konkurso laimėtojo arba vieno iš jų. Pastaruoju atveju į derybas kviečiami visi laimėtojai;  25.2.10. kai iš to paties tiekėjo perkamos naujos paslaugos ar darbai, panašūs į tuos, kurie buvo pirkti pagal pirminę pirkimo sutartį, kai yra visos šios sąlygos kartu:  a) visi nauji pirkimai yra skirti tam pačiam projektui, dėl kurio buvo sudaryta pirminė pirkimo sutartis, vykdyti, o pagrindiniame projekte buvo numatyta galimų papildomų paslaugų ar darbų pirkimo apimtis ir sąlygos, kurioms esant bus perkama papildomai;  b) pirminė pirkimo sutartis buvo sudaryta paskelbus apie pirkimą šiame įstatyme nustatyta tvarka, skelbime nurodžius apie galimybę pirkti papildomai ir atsižvelgus į papildomų pirkimų vertę;  c) nauji pirkimai atliekami nuo pirminės pirkimo sutarties sudarymo momento praėjus ne ilgesniam kaip 3 metų laikotarpiui;  25.2.11. perkamos prekės ir paslaugos naudojant reprezentacinėms išlaidoms skirtas lėšas ar kolektyvinėje sutartyje numatytas socialiniams reikalams lėšas;  25.2.12. perkami muziejų eksponatai, archyvų ir bibliotekų dokumentai, prenumeruojami laikraščiai ir žurnalai;  25.2.13. perkamos prekės iš valstybės rezervo;  25.2.14.perkamos licencijos naudotis bibliotekiniais dokumentais ar duomenų (informacinėmis) bazėmis;  25.2.15. perkamos Bendrovės darbuotojų mokymo ir konferencijų paslaugos;  25.2.16. perkamos ekspertų, komisijų, komitetų, tarybų narių, taip pat jų pasitelkiamų ekspertų teikiamos nematerialaus pobūdžio (intelektinės) paslaugos;  25.2.17. jei perkamos teisėjų, prokurorų, profesinės karo tarnybos karių, perkančiojo subjekto valstybės tarnautojų ir (arba) pagal darbo sutartį dirbančių darbuotojų mokymo paslaugos;  22.2.1 25.2.18. perkamos prekės, jeigu jos gaminamos tik mokslinių tyrimų, eksperimentų, studijų ar eksperimentinės plėtros tikslais ir kai norimo rezultato negalima pasiekti naudojant tos pačios paskirties gaminius;  17.2.1 25.2.19. perkamos keleivių pervežimo, nakvynės ir kitos su tarnybine komandiruote susijusios paslaugos, kai jos įsigyjamos iš tiesioginio paslaugos teikėjo.  25.2.20. perkamos prekės dalijimosi pačių naudotojų sukurta informacija su visuomene platformos paslaugos, kai jos įsigyjamos iš tiesioginio paslaugos teikėjo pagal jo nustatytą visiems paslaugų gavėjams taikomą vienodą paslaugų kainodarą ir paslaugų organizavimo būdus ir kai paslaugos  17.2.1 |
| 25.3. Skelbiamos apklausos pirkimo būdo ypatumai | 25.4. Neskelbiamos apklausos pirkimo būdo ypatumai |
| 25.3.1. Mažos vertės skelbiamas pirkimas atliekama CVP IS priemonėmis užpildant skelbimą apie pirkimą, vadovaujantis Viešųjų pirkimų tarnybos nustatyta tvarka. | 25.4.1. Atliekama apklausiant pasirinktą skaičių tiekėjų. Į vieną tiekėją galima kreiptis vykdant neskelbiamą apklausą žodžiu arba neskelbiamą apklausą raštu, išskyrus atvejus nurodytus Taisyklių 25.2.9 punkte;  25.4.2. Neatsižvelgiant į pirkimo sutarties vertę nustatytą 25.2.1 punkte pirkimas iš vienintelio tiekėjo galimas atvejais kai pirkimą būtina atlikti ypač skubiai dėl avarinės situacijos, kuriai esant Bendrovė negali užtikrinti paslaugų teikimo vartotojams (abonentams) ar jų apskaitos, taip pat, kai pažeisti fizinės informacinės saugos reikalavimai ir reikia itin skubiai šiuos pažeidimus pašalinti, taip pat kiti panašūs atvejai: nenumatytos aplinkybės, iškilusios įrenginių eksploatacijos metu nustačius defektus, atliekant remonto darbus, vykdant hidraulinius bandymus; kai pirkimą reikia atlikti itin skubiai dėl valstybės institucijų ar kitų Bendrovės ir/ar jos veiklą kontroliuojančių įstaigų (įmonių, organizacijų) teisėtų nurodymų ir/ar reikalavimų tinkamo vykdymo ir kai tokį pirkimą atliekant kitu būdu viešajam interesui ar Bendrovės ir jų akcininkų interesui būtų padaryta didesnė žala nei pirkimą atlikus iš vieno tiekėjo;  25.4.3. Pirkimai neskelbiamos apklausos būdu gali būti atliekami:  a) žodžiu (telefonu, tiesiogiai prekybos vietoje, vertinama internetu tiekėjų skelbiama informacija apie prekių, paslaugų kainą ir kitaip), kai pirkimo sutarties vertė neviršija 10000 Eurų be PVM prekių ir/ar paslaugų pirkimo atveju ir 15 000 Eurų be PVM darbų pirkimo atveju;  b) raštu (CVP IS priemonėmis, elektroniniu paštu, paštu ir kitomis priemonėmis) visais atvejais;  c) įsigijant iki 5000 Eur be PVM vertės prekes ar paslaugas, tiekėjo oficialioje elektroninėje parduotuvėje Tiekėjo pasiūlymu yra laikoma elektroninės parduotuvės tinklalapyje viešai pateikta informacija apie prekes ar paslaugas, o sutartis laikoma sudaryta prisijungimo būdu. Bendrovei elektroninėmis priemonėmis pateikus pirkimo užsakymą (atlikus atitinkamus registracijos veiksmus) ir sutikus su tiekėjo standartinėmis sutarties sąlygomis (jei tokios pateikiamos), o jų nesant- su mokėjimų ir prekių pristatymo terminais.  25.4.4. Taisyklių 25.2.9 punkte nurodytais atvejais apklausa turi būti vykdoma CVP IS priemonėmis. |

**V. SKELBIAMOS APKLAUSOS VYKDYMO TVARKA**

26. **Vykdant Mažos vertės skelbiamą pirkimą turi būti rengiami Pirkimo dokumentai.** Pirkimo dokumentai rengiami lietuvių kalba. Papildomai pirkimo dokumentai gali būti rengiami ir kitomis kalbomis.

27. Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o Bendrovė nupirkti tai, ko reikia.

28. Pirkimo dokumentuose turi būti:

28.1. prekių, paslaugų ar darbų pavadinimas, kiekis (apimtis), su prekėmis teiktinų paslaugų pobūdis, prekių tiekimo, paslaugų teikimo ar darbų atlikimo terminai;

28.2. techninė specifikacija;

28.3. Bendrovės siūlomos šalims pasirašyti pirkimo sutarties sąlygos ir (arba) pirkimo sutarties projektas, jeigu jis yra parengtas, įskaitant šių Taisyklių 56 punkte nustatytą informaciją;

28.4. jeigu ketinama sudaryti preliminariąją sutartį, pirkimo dokumentuose turi būti preliminariosios sutarties sąlygos ir (arba) preliminariosios sutarties projektas, jeigu jis yra parengtas. Preliminariosios sutarties sąlygose ar preliminariosios sutarties projekte turi būti numatyta preliminariosios sutarties vykdymo, pagrindinių sutarčių sudarymo ir kitos preliminariajai sutarčiai būdingos sąlygos;

28.5. pasiūlymų rengimo reikalavimai;

28.6. jei taikoma – tiekėjų pašalinimo pagrindai, kvalifikacijos reikalavimai ir (arba) reikalaujami kokybės vadybos sistemos ir (arba) aplinkos apsaugos vadybos sistemos standartai (toliau – Reikalavimai tiekėjui) (VPĮ 46, 47, 48 straipsniai);

28.7. jei keliami šių Taisyklių 25.6. punkte nustatyti reikalavimai – atitiktį jiems patvirtinančių dokumentų sąrašas ir informacija, ar pirkime bus naudojamas Europos bendrasis viešojo pirkimo dokumentas (toliau – EBVPD). Jei EBVPD nenaudojamas, turi būti nurodoma, ar visų tiekėjų bus prašoma iškart pateikti dokumentus, patvirtinančius tiekėjo atitiktį keliamiems Reikalavimams tiekėjui, ar jų bus prašoma tik iš laimėtojo. Jei pateikti dokumentus, patvirtinančius tiekėjo atitiktį keliamiems Reikalavimams tiekėjui, bus prašoma tik iš laimėtojo, nustatomas reikalavimas pateikti laisvos formos deklaraciją dėl atitikties keliamiems Reikalavimams tiekėjui;

28.8. informacija, kaip turi būti apskaičiuota ir išreikšta pasiūlymuose nurodoma kaina ar sąnaudos. Į kainą ar sąnaudas turi būti įskaičiuoti visi mokesčiai;

28.9. reikalavimas tiekėjams nurodyti, kokiai pirkimo daliai ir kokie subtiekėjai (jeigu jie žinomi) pasitelkiami;

28.10. informacija, kad tiekėjas privalo nurodyti, kuri informacija, vadovaujantis Pirkimų įstatymo 32 straipsniu, yra konfidenciali;

28.11.informacija apie pasiūlymų pateikimo termino pabaigą, pateikimo vietą ir būdą;

28.12. informacija apie galimybę šifruoti teikiamus pasiūlymus;

28.13. jei pasiūlymai teikiami CVP IS priemonėmis – informacija, kad susipažinimo su pasiūlymais procedūroje tiekėjai ar jų įgalioti atstovai nedalyvauja;

28.14. pasiūlymų vertinimo kriterijai ir sąlygos;

28.15. informacija, ar pirkimo metu bus deramasi arba kokiais atvejais bus deramasi, derybų sąlygos bei tvarka ir ar bus prašoma pateikti galutinius pasiūlymus;

28.16. būdai, kuriais tiekėjai gali prašyti pirkimo dokumentų paaiškinimų ir tokių prašymų pateikimo terminas, informacija, ar perkančioji organizacija ketina rengti susitikimą su tiekėjais dėl pirkimo dokumentų paaiškinimo, taip pat būdai, kuriais Bendrovė savo iniciatyva gali paaiškinti (patikslinti) pirkimo dokumentus;

28.17. pirkimo organizatoriaus arba Komisijos narių (vieno ar kelių), kurie įgalioti palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimų procedūromis, vardai, pavardės, kontaktinė informacija;

28.18. kita informacija, nurodyta Pirkimų įstatymo 48 straipsnyje, pirkimo dokumentuose pateikiama pagal poreikį, atsižvelgiant į pirkimo objekto specifiką.

29. Nustatomas pasiūlymų pateikimo terminas. Jis nustatomas toks, kad tiekėjui pakaktų laiko parengti pasiūlymą pagal nustatytus reikalavimus. Minimalus pasiūlymų pateikimo terminas - 3 darbo dienos nuo skelbimo paskelbimo CVP IS dienos. Nustatant pasiūlymo pateikimo terminą, į jį turi būti įtraukiamas laikas, reikalingas Viešųjų pirkimų tarnybai skelbimui paskelbti (1 darbo diena).

30. **Paskelbiamas skelbimas apie pirkimą.** Skelbimas užpildomas ir skelbiamasViešųjų pirkimų tarnybos nustatyta tvarka.

31. Jei gauta paklausimų dėl pirkimo dokumentų, teikiami pirkimo dokumentų paaiškinimai ar patikslinimai. Paaiškinimai ar patikslinimai, kol nėra pasibaigęs pasiūlymų pateikimo terminas, gali būti teikiami ir Bendrovės iniciatyva. Tiekėjai pasiūlymus dėl pirkimo dokumentų patikslinimų gali pateikti ne vėliau kaip likus 2 darbo dienoms iki pasiūlymų pateikimo termino pabaigos.

32. Paaiškinimai ar patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami Bendrovės iniciatyva, jų paskelbimas CVP IS priemonėmis laikomas pakankamu. Paaiškinimai ar patikslinimai turi būti pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei Bendrovė paaiškinimų ar patikslinimų nepateikia per nurodytą terminą, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus.

33. Jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, reikalavimus tiekėjui, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos. Įvykus pirmiau nurodytiems pokyčiams, informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.

34. Jeigu rengiami susitikimai su tiekėjais dėl pirkimo dokumentų ar Pirkimo objekto apžiūros, siekiant, kad tiekėjai tarpusavyje nederintų veiksmų, susitikimas organizuojamas su kiekvienu tiekėju individualiai. Surašomas tokio susitikimo protokolas, jame fiksuojami visi susitikimo metu pateikti klausimai dėl pirkimo dokumentų ir atsakymai į juos. Parengtas susitikimo protokolo išrašas pateikiamas tomis pat priemonėmis ir būdu, kuriais pateikti pirkimo dokumentai. Protokolo išraše negali būti atskleidžiama informacija apie susitikimo dalyvius. Kai planuojama rengti susitikimus su tiekėjais dėl pirkimo objekto apžiūros vietoje – Pirkimo vykdytojas ar Komisija privalo į tai atsižvelgti nustatydama pasiūlymų pateikimo terminą.

35. Tiekėjų pretenzijas Bendrovei dėl Pirkimo organizatoriaus arba Pirkimo iniciatoriaus vykdomų pirkimų nagrinėja Pirkimų komisija. Pretenzijos nagrinėjamos Tvarkoje nustatyta seka. Pretenzija nagrinėjama į atsakymus į ją pateikiamas Pirkimų Įstatyme nustatytais terminais, įvertinant, ar dėl pateikto atsakymo į pretenziją būtini pirkimo dokumentų patikslinimai. Jei taip, jie teikiami 32, 33 punktuose nustatyta tvarka ir terminais.

36. Susipažįstama su pasiūlymais: suėjus pasiūlymų pateikimo terminui, atveriami CVP IS priemonėmis pateikti pasiūlymai, vadovaujantis Pirkimų įstatymo 57 straipsnio nuostatomis. Jei pirkime nustatyta, kad pasiūlymai teikiami ne elektroninėmis priemonėmis, susipažinimas su pasiūlymais vykdomas Pirkimų įstatyme nustatyta tvarka.

37. Įvertinami gauti pasiūlymai:

37.1. jei pirkimo dokumentuose buvo nustatyti reikalavimai tiekėjui ir nereikalauta EBVPD, o prašyta pateikti atitiktį keliamiems reikalavimams patvirtinančius dokumentus remiantis Pirkimų įstatymo reikalavimais, patikrinama, ar pagal pateiktuose dokumentuose nurodytą informaciją tiekėjas atitinka keliamus reikalavimus;

37.2. jei pirkimo dokumentuose buvo nustatyti reikalavimai tiekėjui ir reikalauta EBVPD ar laisvos formos deklaracijos dėl atitikties keliamiems reikalavimams tiekėjui, įvertinama tiekėjo pateikta informacija ir priimamas sprendimas dėl kiekvieno pasiūlymą pateikusio dalyvio atitikties reikalavimams;

37.3. tiekėjai informuojami apie patikrinimo rezultatus. Teisę dalyvauti tolesnėse pirkimo procedūrose turi keliamus reikalavimus atitinkantys tiekėjai. Jei tiekėjas šalinamas iš pirkimo, tiekėjui nurodomas jo pašalinimo pagrindas;

37.4. jei tiekėjas nebuvo pašalintas – vertinama, ar jo siūlomas pirkimo objektas atitinka nustatytus reikalavimus;

37.5. jei pirkime nebus deramasi:

37.5.1. įvertinama, ar pasiūlyme nurodoma kaina nėra neįprastai maža. Jei tiekėjo pasiūlyme nurodoma prekių, paslaugų ar darbų, ar jų sudedamųjų dalių kaina ar sąnaudos atrodo neįprastai mažos, prašoma pagrįsti neįprastai mažą kainą ar sąnaudas Pirkimų įstatymo 66 straipsnio nustatyta tvarka. Tiekėjai informuojami apie vertinimo rezultatus (nurodoma, ar pasiūlymas atitiko pirkimo dokumentuose nustatytus reikalavimus, ar tiekėjas pagrindė neįprastai mažą kainą ar sąnaudas (jei to buvo prašyta);

37.5.2. Įvertinama ar pasiūlymo kaina per didelė ir nepriimtina:

37.5.2.1. **Siūloma kaina laikoma per didelė ir Bendrovei nepriimtina**, kai tenkina bent vieną iš sąlygų:

a) pasiūlymo kaina viršija pirkimui skirtas lėšas, kurios buvo viešai paskelbtos suvestinėje arba pirkimo dokumentuose ir papildomos lėšos neskiriamos;

b) pasiūlymo kaina viršija pirkimui skirtas lėšas ir, jei būtų skirta papildoma lėšų suma šiam pirkimui, tai būtų pakeistas pirkimo būdas (iš mažos vertės į supaprastintą atvirą arba vietoje neskelbiamos apklausos turėtų būti vykdoma skelbiama apklausa, arba vietoj apklausos žodžiu turėtų būti vykdoma apklausa raštu).

37.5.2.2. Jei pasiūlymo kaina viršija pirkimui skirtas lėšas, reikiamas papildomas lėšas gali skirti:

a) pirkimo iniciatorius prekių pirkimui – iki reikiamos sumos, o darbų ir paslaugų pirkimo atveju neviršijant 5 procentų nuo skirtų pirkimui lėšų sumos, tačiau visais atvejais laikantis Taisyklių 37.5.2.1 punkto b papunktyje nuostatų;

b) Bendrovės direktorius – visais atvejais, tačiau laikantis Taisyklių 37.5.2.1 punkto b papunktyje.

37.6. Jei pirkimo dokumentuose buvo nustatyta, kad pirkimo metu bus deramasi, vykdomos derybos, siekiant geriausio pirkimo dokumentuose nurodytus Bendrovės poreikius atitinkančius rezultato ir laikantis toliau nurodytų sąlygų:

a) visiems tiekėjams taikomi vienodi reikalavimai, suteikiamos vienodos galimybės ir pateikiama vienoda informacija – teikdama informaciją, Bendrovė neturi diskriminuoti tiekėjų;

b) tretiesiems asmenims ir derybose dalyvaujantiems tiekėjams negali būti atskleidžiama jokia derybų metu iš tiekėjo gauta informacija, taip pat informacija apie derybų metu pasiektus susitarimus;

c) negalima derėtis dėl Reikalavimų tiekėjui, pasiūlymo vertinimo kriterijų ir vertinimo tvarkos. Bendrovė gali nusimatyti ir daugiau aspektų, dėl kurių nesiderama.

37.7. informacija apie derybų metu gautus pasiūlymus ir pasiektus susitarimus fiksuojama protokole, kuriame atsispindi derybų eiga ir pasiekti susitarimai. Jei derybos vyksta surengus tam skirtą susitikimą, protokolą pasirašo derybose dalyvavę Komisijos nariai arba pirkimo organizatorius ir tiekėjas, su kuriuo derėtasi, arba jo įgaliotas atstovas. Jei derybos vyksta CVP IS priemonėmis, pasirašyti šalių pasiektų susitarimų nereikalaujama, šalių pasiekto susitarimo patvirtinimas CVP IS priemonėmis laikomas pakankamu.

37.8. jei tai buvo numatyta pirkimo dokumentuose – tiekėjai kviečiami pateikti galutinius pasiūlymus;

37.9. įvertinama, ar derybų metu pasiūlyta ar galutiniame pasiūlyme nurodoma kaina nėra per didelė ir Bendrovei nepriimtina. Jei derybų metu pasiūlyta ar galutiniame pasiūlyme nurodoma prekių, paslaugų ar darbų, ar jų sudedamųjų dalių kaina ar sąnaudos atrodo neįprastai mažos, prašoma pagrįsti neįprastai mažą kainą ar sąnaudas Pirkimų įstatymo 66 straipsnio nustatyta tvarka;

37.10. jei tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, Bendrovė, nepažeisdama lygiateisiškumo ir skaidrumo principų prašo tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą, vadovaudamasi Pirkimų įstatymo 58 straipsnio 5 dalies ir 64 straipsnio 9 dalies nuostatomis;

37.11. Bendrovė gali nevertinti viso tiekėjo pasiūlymo, jeigu patikrinusi jo dalį nustato, kad pasiūlymas, vadovaujantis jam nustatytais reikalavimais, turi būti atmetamas.

38. Sudaroma pasiūlymų eilė. Į pasiūlymų eilę įtraukiami tie tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka (kuomet daugiausiai ekonominio naudingumo balų surinkęs (jei vertinama pagal kokybės, kainos ir sąnaudų kriterijus) arba mažiausią kainą pasiūlęs (jei vertinama pagal mažiausios kainos kriterijų) tiekėjas įrašomas pirmoje eilėje. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir tiekėjo siūloma kaina nėra per didelė ir Bendrovei nepriimtina***.***

39. **Jei pirkime naudotas EBVPD ar prašyta pateikti laisvos formos deklaraciją dėl tiekėjo atitikties Reikalavimams tiekėjui**, kreipiamasi į tiekėją, kurio pasiūlymas gali būti pripažintas laimėjusiu, reikalaujant pateikti EBVPD nurodytą informaciją ar laisvos formos deklaracijoje nurodomą atitiktį keliamiems reikalavimams tiekėjui patvirtinančius dokumentus. Jei šių dokumentų tiekėjas pateikti negali, jis šalinamas iš pirkimo. Jei buvo sudaroma pasiūlymų eilė – kreipiamasi į tiekėją, kurio pasiūlymas yra sekantis eilėje. Jei pateikti dokumentai patvirtina EBVPD nurodytą informaciją ar laisvos formos deklaracijoje nurodomą atitiktį keliamiems reikalavimams tiekėjui, tiekėjo pasiūlymas skelbiamas pirkimo laimėtoju. Dalyviai ne vėliau kaip per 5 darbo dienas nuo sprendimo priėmimo raštu informuojami apie procedūros rezultatus, o Tiekėjas, kurio pasiūlymas nustatytas laimėjęs, kviečiamas sudaryti pirkimo ar preliminariosios sutarties.

40. **Jei pirkime EBVPD nenaudotas** ir prašyta pateikti atitiktį keliamiems reikalavimams tiekėjui patvirtinančius dokumentus - pirmasis pasiūlymų eilėje esantis tiekėjas (o jeigu ji nesudaroma - vienintelis pasiūlymą pateikęs ar vienintelis likęs nepašalintas tiekėjas, kurio kaina yra tinkama, ne per didelė ir priimtina Bendrovei) skelbiamas pirkimo laimėtoju, dalyviai ne vėliau kaip per 5 darbo dienas nuo sprendimo priėmimo raštu informuojami apie procedūros rezultatus, o tiekėjas, kurio pasiūlymas nustatytas laimėjęs, kviečiamas sudaryti pirkimo ar preliminariosios sutarties.

41. Jeigu tiekėjas, kuriam buvo pasiūlyta sudaryti pirkimo sutartį ar preliminariąją sutartį, raštu atsisako ją sudaryti arba nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento (jei jo buvo prašoma), arba iki Bendrovės nurodyto laiko nepasirašo pirkimo sutarties ar preliminariosios sutarties, ar atsisako sudaryti pirkimo sutartį ar preliminariąją sutartį Pirkimų įstatyme ir pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį ar preliminariąją sutartį. Tuo atveju Bendrovė siūlo sudaryti pirkimo sutartį ar preliminariąją sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį ar preliminariąją sutartį, jei jo pasiūlymas atitinka visus pirkimo sąlygų reikalavimus.

42. **Jei priimamas sprendimas nesudaryti pirkimo sutarties ar preliminariosios sutarties arba pradėti pirkimą iš naujo** – dalyviai apie tai informuojami, nurodant tokio sprendimo priežastis.

**VI. NESKELBIAMOS APKLAUSOS VYKDYMO EIGA**

43. Atliekant pirkimą neskelbiamos apklausos būdu pirkimo dokumentai gali būti nerengiami. Jei pirkimo dokumentus nusprendžiama rengti, jų reikalavimai nustatomi Pirkimo vykdytojo nuožiūra. Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o Bendrovė nupirkti tai, ko reikia.

44. **Kreipiamasi į tiekėją (-us) žodžiu ar raštu.** Jei kreipiamasi raštu – nurodomas pasiūlymų pateikimo terminus (jei pasiūlymo parengimui reikia laiko). Jis nustatomas toks, kad tiekėjui pakaktų laiko parengti pasiūlymą.

45. Susipažinimo su pateiktais pasiūlymais procedūra gali nevykti – tokiu atveju patikrinama, ar tiekėjo siūlomas pirkimo objektas atitinka Bendrovės poreikius ir ar tiekėjo siūloma kaina nėra per didelė ir Bendrovei nepriimtina.

46. Galima nevertinti viso tiekėjo pasiūlymo jeigu patikrinus jo dalį nustatoma, kai pasiūlymas, vadovaujantis jam nustatytais reikalavimais, turi būti atmetamas.

47. Jei buvo numatyta, kad pirkimo metu bus deramasi – vykdomos derybos.

48. **Priimamas sprendimas dėl laimėtojo:**

48.1. Laimėtoju gali būti pasirenkamas tik toks tiekėjas, kurio pasiūlymas atitinka Bendrovės poreikius (jei buvo rengiami pirkimo dokumentai – juose nustatytus reikalavimus) ir tiekėjo siūloma kaina nėra per didelė ir Bendrovei nepriimtina. Siūloma kaina laikoma per didelė ir Bendrovei nepriimtina, kai tenkina bent vieną iš sąlygų:

a) pasiūlymo kaina viršija pirkimui skirtas lėšas, kurios buvo viešai paskelbtos suvestinėje arba pirkimo dokumentuose ir papildomos lėšos neskiriamos;

b) pasiūlymo kaina viršija pirkimui skirtas lėšas ir, jei būtų skirta papildoma lėšų suma šiam pirkimui, tai būtų pakeistas pirkimo būdas (iš mažos vertės į supaprastintą atvirą arba vietoje neskelbiamos apklausos turėtų būti vykdoma skelbiama apklausa, arba vietoje apklausos žodžiu turėtų būti vykdoma apklausa raštu);

c) pasiūlymo kaina viršija pirkimui skirtas lėšas, kurios buvo nurodytos pirkimo dokumentuose.

48.2. Jei pasiūlymo kaina viršija pirkimui skirtas lėšas, reikiamas papildomas lėšas gali skirti pirkimo iniciatorius neviršijant 20 procentų nuo skirtų pirkimui lėšų sumos, tačiau visais atvejais laikantis Taisyklių 48.1 punkto b papunktyje;

48.3. Jei buvo apklausti keli tiekėjai, laimėtoju išrenkamas tas, kurio pasiūlymas geriausiai tenkina Bendrovės poreikius (jei buvo rengiami pirkimo dokumentai – juose nustatytus reikalavimus) ir tiekėjo siūloma kaina nėra per didelė ir Bendrovei nepriimtina.

49. Dalyviai ne vėliau kaip per 5 darbo dienas nuo sprendimo priėmimo raštu informuojami apie procedūros rezultatus išskyrus atvejus, kai pirkimo sutartis sudaroma žodžiu ir perkama iš vieno tiekėjo.

50. Su tiekėju, kurio pasiūlymas nustatytas laimėjęs, sudaroma pirkimo ar preliminarioji sutartis.

**VII. PIRKIMO SUTARTIS IR PRELIMINARIOJI SUTARTIS**

51. Sudaromoje pirkimo sutartyje turi būti nustatomas ne ilgesnis kaip 3 metų nuo sutarties įsigaliojimo prekių tiekimo, paslaugų teikimo, darbų atlikimo laikotarpis, išskyrus pagrįstus atvejus, kai atsižvelgiant į perkamo objekto ypatybes ir siekiant racionalaus lėšų panaudojimo, būtina šį laikotarpį pailginti. Tokie atvejai nustatyti Pirkimų įstatymo 94 straipsnio 5 dalyje.

52. Preliminarioji sutartis negali būti sudaryta ilgesniam kaip 8 metų laikotarpiui, išskyrus pagrįstus, su pirkimo objektu susijusius atvejus, kurie nurodomi skelbime apie pirkimų arba kvietime tiekėjams. Tokie atvejai numatyti Pirkimų įstatymo 94 straipsnio 6 dalyje.

53. Sutartis sudaroma raštu. Žodžiu ji gali būti sudaroma tik tada, kai pirkimo sutarties vertė yra mažesnė kaip 5 000 Eur (penki tūkstančiai eurų) be PVM.

54. Raštu pateiktą laimėjusio dalyvio pasiūlymą (išskyrus atvejus, kai pirkimo sutartis sudaroma žodžiu), raštu sudarytą pirkimo sutartį, preliminariąją sutartį ir šių sutarčių pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo pirkimo sutarties ar preliminariosios sutarties sudarymo ar jų pakeitimo, bet ne vėliau kaip iki pirmojo mokėjimo pagal jas pradžios VPT nustatyta tvarka turi paskelbti CVP IS. Šis reikalavimas netaikomas pirkimams, kurie atlikti neskelbiant apie pirkimą esant šių Taisyklių 25.2.3 punkto b ir c papunkčiuose ir 25.2.15-25.2.17 punktuose nustatytais atvejais, jeigu jų metu laimėjusiu dalyviu nustatomas fizinis asmuo, ir kai pirkimo tikslas yra sukurti arba įsigyti unikalų meno kūrinį ar meninį atlikimą, taip pat laimėjusio dalyvio pasiūlymo, pirkimo sutarties ar preliminariosios sutarties dalims, kai nėra techninių galimybių tokiu būdu paskelbti informacijos. Tokiu atveju Bendrovė turi sudaryti galimybę susipažinti su nepaskelbtomis laimėjusio dalyvio pasiūlymo, pirkimo sutarties ar preliminariosios sutarties dalimis.

55. Informacija apie žodžiu sudarytas pirkimo sutartis skelbiama VPT nustatyta tvarka.

56. Kai pirkimo sutartis sudaroma raštu, joje turi būti nurodoma:

56.1. perkamos prekės, paslaugos ar darbai, preliminarus, o jeigu įmanoma – tikslus jų kiekis (apimtis);

56.2. kainodaros taisyklės;

56.3. mokėjimo tvarka. Mokėjimo laikotarpiai turi atitikti Lietuvos respublikos mokėjimų, atliekamų pagal komercines sutartis, vėlavimo prevencijos įstatymo 4 straipsnyje nustatytus reikalavimus;

56.4. sutarties prievolių įvykdymo terminai;

56.5. sutarties priežiūros sąlygos ar pasirinkimo galimybės, jeigu tai įmanoma;

53.6. subtiekėjai, jeigu vykdant pirkimo sutartį jie pasitelkiami, ir jų keitimo tvarka;

56.7. informacija, kad jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas Bendrovei įsipareigoja, kad pirkimo sutartį vykdys tik tokią teisę turintys asmenys;

56.8. kita informacija, nurodyta Pirkimų įstatymo 95 straipsnyje, pirkimo sutartyje pateikiama pagal poreikį, atsižvelgiant į pirkimo objekto specifiką. Vykdydama neskelbiamą apklausą vadovaudamasi šių Taisyklių 25.2.3-25.2.8, 25.2.10-25.2.20 punktų nuostatomis. Bendrovė gali sudaryti pirkimo sutartį nesilaikydama pirkimo sutarties turiniui nustatytų reikalavimų.

PASTABA: kai pirkimas vykdomas neskelbiamos apklausos raštu būdu ir šio pirkimo laimėtoju parenkamas užsienio šalies tiekėjas, sutartimi laikomi visi susirašinėjimo su šiuo tiekėju dokumentai įskaitant tiekėjo pasiūlymą ir pirkimo sąlygas.

57. Pasirašant ar nutraukiant pirkimo sutartį, preliminariąją sutartį, vykdant ir keičiant pirkimo sutartį, Bendrovės ir tiekėjo bendravimas bei keitimasis informacija gali vykti ne CVP IS priemonėmis.

58. Vykdant pirkimo sutartis, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p.19) (toliau- Europos elektroninių sąskaitų faktūrų standartas), teikiamos tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E sąskaita“ priemonėmis. Bendrovė elektronines sąskaitas faktūras priima ir apdoroja naudodamasi informacinės sistemos „E sąskaita“ priemonėmis, išskyrus Pirkimų įstatymo 34 str. 12 dalyje nustatytus atvejus ir atvejus, kai pirkimo sutartys sudaromos žodžiu. Šiame straipsnyje elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

59. Pirkimo sutartis ar preliminarioji sutartis keičiama vadovaujantis Pirkimų įstatymo 97 straipsnio nuostatomis.

60. Bendrovė, pasibaigus ataskaitiniams kalendoriniams metams per 30 dienų CVP IS priemonėmis VPT jos nustatyta tvarka pateikiama visų per kalendorinius metus sudarytų pirkimo sutarčių ataskaitą.

**VIII. BAIGIAMOSIOS NUOSTATOS**

61. Kiekviena atliekama pirkimo procedūra patvirtinama toliau nurodomais dokumentais:

61.1. kai pirkimą vykdo Pirkimo vykdytojas:

61.1.1. neskelbiamos apklausos žodžiu atveju – pirkimo pagrindimo dokumentai (pirkimų planas ir/arba pirkimo paraiška ir/arba kiti dokumentai įrodantys pirkimo reikalingumą ar pagrįstumą), pirkimo ataskaita, jei pildoma, pirkimo sutartis, jeigu ji sudaryta raštu, sąskaitos faktūros ir bet kurie kiti esantys dokumentai, susiję su tuo pirkimu;

61.1.2. neskelbiamos apklausos raštu atveju – pirkimo pagrindimo dokumentai (pirkimų planas ir/arba pirkimo paraiška ir/arba kiti dokumentai įrodantys pirkimo reikalingumą ar pagrįstumą), pirkimo dokumentai ir/arba kvietimas dalyvauti pirkimo procedūrose, tiekėjų pasiūlymai, pirkimo ataskaita, jei pildoma, pirkimo sutartis, jeigu ji sudaryta raštu;

61.1.3. skelbiamos apklausos atveju – pirkimo pagrindimo dokumentai (pirkimų planas ir/arba pirkimo paraiška), pirkimo dokumentai, skelbimas apie pirkimą, Pirkimo iniciatoriaus ir Pirkimo vykdytojo tarpusavio susirašinėjimas, pradinio susipažinimo su pasiūlymais protokolas, dokumentas dėl sprendimo priėmimo ir pan.).

61.2. Nepriklausomai nuo pasirinkto pirkimo būdo, jei pirkimą vykdo Komisija – pirkimo paraiška, pirkimo dokumentai, tiekėjų pasiūlymai, pasiūlymų nagrinėjimo ir vertinimo dokumentai, Komisijos sprendimų priėmimo, derybų ar kiti protokolai, susirašinėjimo su tiekėjais dokumentai, sudaryta sutartis ir CVP IS paskelbta informacija apie ją, kiti buhalterinės apskaitos dokumentai.

PASTABOS:

1. Pirkimo paraiškos nepildomos prekėms ir paslaugoms numatytoms Kolektyvinėje sutartyje bei verslo dovanoms, prekėms skirtoms reprezentacijai, reklamai, gėlėms ir pan. Šiuos pirkimus į pirkimų suvestinę įtraukia Pirkimų tarnyba.

2. Pirkimo paraiškos gali būti nepildomos, kai pirkimas atliekamas neskelbiamos apklausos žodžiu būdu ir yra kiti dokumentai įrodantys pirkimo reikalingumą ir pagrįstumą;

3. Pirkimo paraiška gali būti nepildoma dėl ilgalaikės prekių pirkimo sutarties sudarymo, tačiau užsakymai pagal sudarytą ilgalaikę sutartį vykdomi tik pagal pateiktas paraiškas;

4. Pirkimo paraiškos gali būti nepildomos kitais Tvarkoje nurodytais atvejais.

62. Tiekėjų apklausos pažyma pildoma, kai sudarytos pirkimo sutarties vertė 1000 Eur (vienas tūkstantis Eurų) be PVM ir daugiau, išskyrus atvejus, kai pirkimas atliekamas skelbiamos apklausos būdu arba per CPO.

63. Pirkimo pagrindimo dokumentai saugomi Bendrovės duomenų bazėse „Mano dokumentai“

arba popierine versija, pirkimų vykdomų CVP IS naudotojo paskiroje ar CPO duomenų bazėje, raštu sudarytos ir įvykdytos pirkimo sutartys saugomos Bendrovės archyve, buhalterinės apskaitos dokumentai (PVM sąskaitos faktūros, sąskaitos faktūros ir pan.) saugomi Bendrovėje nustatyta tvarka. Kiti nepaminėti pirkimo procedūras patvirtinantys dokumentai saugomi kitokioje laikmenoje (popierinė versija, pirkimo vykdytojo kompiuteryje ir pan.). Bendrovė užtikrina tokių dokumentų prieinamumą, iškilus tokiam poreikiui.

64. Planavimo ir pasirengimo pirkimams dokumentai, pirkimo dokumentai, pasiūlymai bei jų nagrinėjimo ir vertinimo dokumentai, Komisijos sprendimų priėmimo, derybų ar kiti protokolai, susirašinėjimo su tiekėjais dokumentai, kiti su pirkimu susiję dokumentai saugomi ne trumpiau kaip 4 metus nuo pirkimo pabaigos. Preliminarios sutartys, pirkimo sutartys, jų pakeitimai ir su jų vykdymu susiję dokumentai – ne trumpiau kaip 4 metus nuo pirkimo sutarties įvykdymo. Visi nurodyti dokumentai saugomi Lietuvos Respublikos dokumentų ir archyvų įstatymo nustatyta tvarka.

65. Ginčų nagrinėjimas, žalos atlyginimas, pirkimo sutarties pripažinimas negaliojančia, alternatyvios sankcijos reglamentuojančios Taisyklių ir Pirkimų įstatymo nuostatomis.

66. Procedūros, kurios neapibrėžtos šiose taisyklėse vykdomos vadovaujantis Bendrovėje patvirtinta Pirkimų organizavimo tvarka.

PRIEDAS – Mažos vertės pirkimo ataskaita

Viešųjų pirkimų specialistė Gražina Mikalauskienė

# 1 priedas

UAB ŠILUTĖS ŠILUMOS TINKLAI

**MAŽOS VERTĖS PIRKIMO ATASKAITA**

20 m. d. Nr.

Šilutė

|  |
| --- |
| Pirkimo objekto pavadinimas, trumpas aprašymas: |
| Pirkimo iniciatorius: |
| Pirkimui skirtos lėšos Eur (be PVM): |
| BVPŽ : |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Pirkimas vykdomas CVP IS priemonėmis: | | | | | taip |  | ne |  |  |
| Vykdytas neskelbiamas pirkimas: |  |  |  | Kvietimo išsiuntimo data: | | | | |  |
|  |  |  |  |  | | | | |  |
| Tiekėjai apklausti: žodžiu |  | raštu |  |  | | | | |  |

**Informacija apie tiekėjus, pasiūlymų kainas:**

|  |  |  |  |
| --- | --- | --- | --- |
| Eil. Nr. | Tiekėjas, į kuriuos buvo kreiptasi | Pasiūlymo kaina Eur be PVM | Pastabos |
| 1. |  |  |  |
| 2. |  |  |  |
| 3. |  |  |  |
|  |  |  |  |

|  |  |  |  |  |
| --- | --- | --- | --- | --- |
| |  | | --- | | **Jei kreiptasi į vieną tiekėją:** *pagrindimas/motyvacija* | | **Pasiūlymų eilė:** | | **Tinkamiausiu pripažintas tiekėjas:** *tiekėjo pavadinimas* | | **Kita svarbi informacija:** | |

|  |  |  |
| --- | --- | --- |
| Gražina Mikalauskienė |  |  |
| (*vardas, pavardė)* |  | *(parašas*) |

Pirkimų organizatorius